КОМИ РЕСПУБЛИКАСА ПРАВИТЕЛЬСТВОЛÖН ШУÖМ

**Челядьöс школаöдз велöдан медшöр общеобразовательнöй уджтас олöмö пöртысь государственнöй да муниципальнöй велöдан учреждениеясын кага видзöмысь бать-мамлысь мынтысян юкöн компенсируйтöм вылö муниципальнöй юкöнъяс костын 2011 воын юклытöм субвенцияяс юклан пöрадок вынсьöдöм йылысь**

«2011 во вылö Коми Республикаса республиканскöй сьöмкуд йылысь» Коми Республикаса Оланпас збыльмöдöм могысь Коми Республикаса Правительство шуис:

1. Вынсьöдны Челядьöс школаöдз велöдан медшöр общеобразовательнöй уджтас олöмö пöртысь государственнöй да муниципальнöй велöдан учреждениеясын кага видзöмысь бать-мамлысь мынтысян юкöн компенсируйтöм вылö муниципальнöй юкöнъяс костын 2011 воын юклытöм субвенцияяс юклан пöрадок содтöдын индöм серти.

2. Тайö шуöмсö олöмö пöртöм бöрся видзöдны Коми Республикаса Юралысьöс вежысь В.В. Стахановлы.

3. Тайö шуöмыс вынсялö сiйöс примитан лунсянь.

Коми Республикаса Юралысь В.Гайзер

Сыктывкар

2011 вося рака тöлысь 28 лун

84 №

ВЫНСЬÖДÖМА

Коми Республикаса Правительстволöн

2011 во рака тöлысь 28 лунся 84 №-а шуöмöн

(содтöд)

Челядьöс школаöдз велöдан медшöр общеобразовательнöй уджтас олöмö пöртысь государственнöй да муниципальнöй велöдан учреждениеясын кага видзöмысь бать-мамлысь мынтысян юкöн компенсируйтöм вылö муниципальнöй юкöнъяс костын 2011 воын юклытöм субвенцияяс юклан **ПÖРАДОК**

1. Тайö Пöрадокыс веськöдлö 2011 воын Коми Республикаса республиканскöй бюджетысь муниципальнöй районъясса (кар кытшъясса) бюджетъяслы (водзö – меставывса бюджетъяслы) челядьöс школаöдз велöдан медшöр общеобразовательнöй уджтас олöмö пöртысь государственнöй да муниципальнöй велöдан учреждениеясын кага видзöмысь бать-мамлысь мынтысян юкöн компенсируйтöм вылö юклытöм субвенцияяс юклöмöн (водзö – юклытöм резервысь сьöм).

2. Юклытöм резервысь сьöмсö сетöны меставывса бюджетъяслы челядьöс школаöдз велöдан медшöр общеобразовательнöй уджтас олöмö пöртысь государственнöй да муниципальнöй велöдан учреждениеясын кага видзöмысь бать-мамлысь мынтысян юкöн компенсируйтöм вылö (водзö – велöдан учреждениеяс).

3. Юклытöм резервысь сьöмсö мöдöдöны меставывса бюджетъяслы сэк, кор:

велöдан учреждениеясö ветлысь челядь лыдыс лоö унджык сiйö лыд сертиыс, кутшöмöс арталöма лöсялана финансöвöй во вылö Коми Республикаса республиканскöй бюджет лöсьöдiгöн;

велöдан учреждениеясын кага видзöмысь бать-мамлöн мынтысян шöркодь ыдждаыс содö.

4. Велöдан учреждениеясö ветлысь челядь лыд йылысь юöръясöн лоöны меставывса асвеськöдлан органъяслöн отчётъяс, кутшöмъясöс сетöны бöръя отчётнöй кадпас вылö Челядьöс школаöдз велöдан медшöр общеобразовательнöй уджтас олöмö пöртысь государственнöй да муниципальнöй велöдан учреждениеясын кага видзöмысь бать-мамлысь мынтысян юкöн компенсируйтöм вылö 2011 воын Коми Республикаса республиканскöй бюджетысь субвенцияяс сетан правилöяслöн 4 пункт серти, мый вынсьöдöма «2011 во вылö Коми Респуьбликаса республиканскöй бюджет йылысь» Коми Республикаса Оланпас збыльмöдöм кузя мераяс йылысь» Коми Республикаса Правительстволöн 2010 во öшым тöлысь 20 лунся 450 №-а шуöмöн (водзö – Субвенцияяс сетан правилöяс).

5. Тайö Пöрадокса 3 пунктын индöм случайяс дырйи меставывса асвеськöдлан органъяс öнiя финансöвöй волöн кöч тöлысь 1 лунысь оз сёрджык мöдöдöны Коми Республикаса йöзöс велöдан министерствоö Коми Республикаса республиканскöй бюджетысь велöдан учреждениеясын кага видзöмысь бать-мамлысь мынтысян юкöн компенсируйтöм вылö содтöд сьöм корöм йылысь шыöдчöм.

6. Коми Республикаса йöзöс велöдан министерство бöръя отчётнöй кадпас вылö меставывса асвеськöдлан органъяссянь сетöм отчёт да меставывса асвеськöдлан органъяссянь сетöм шыöдчöмъяс подув вылын, мый индöма тайö Пöрадокса 4 пунктын, Коми Республикалöн сьöм овмöсса министерствокöд сёрнитчöмöн меставывса асвеськöдлан органъясöн шыöдчöм сетан кадпассянь тöлысся кадколастö юклöны юклытöм резервысь сьöмсö да вуджöдöны найöс меставывса бюджетлы Субвенцияяс сетан правилöяс серти.

7. Меставывса бюджетъяслы юклытöм резервысь сьöмсö сетöны Коми Республикаса йöзöс велöдан министерстволöн тшöктöд серти.

8. Сэк, кор меставывса асвеськöдлан органъясöн содтöд корöм сьöмыс унджык юклытöм резерв сьöм мындаысь, сьöмсö юклöны татшöм формула серти:

Р

Сi = Пi x -----,

Побщ.

кöнi:

Сi – меставывса бюджетлы юклытöм резервысь сьöм мында;

Пi – содтöд сьöм, мый корö меставывса асвеськöдлан орган;

Р – юклытöм резервысь сьöм мында;

Побщ. – став содтöд сьöм, мый корö меставывса асвеськöдлан орган.

Исакова 3 869 пас